Για άλλα πρόσωπα με το όνομα Τσαρλς Ντιλκ, δείτε: Τσαρλς Ντιλκ (αποσαφήνιση).

Ο **Σερ Τσαρλς Τζον Ουέντγουερθ Ντιλκ, 6ος Βαρονέτος** είναι ιερέας στο Ορατόριο του Ρωμαιοκαθολικού Ναού της Άσπιλης Καρδιάς της Μαρίας και του Αγίου Φίλιπ Νέρι και σημερινός κάτοχος του τίτλου και της κληρονομιάς των Ντιλκ Βαρονέτων. Γεννήθηκε στις 21 Φεβρουαρίου του 1937 απο τον Σερ Τζον Φίσερ Ντιλκ, 5ο Βαρονέτο και την πρώτη σύζυγό του Σίλα Σιντς, κόρη του Πρέσβη και Διπλωμάτη Σερ Γουίλιαμ Σιντς και της Αραμπέλα Μιούριελ Μπάτλερ. Παππούς του ήταν ο Σερ Φίσερ Ουέντγουερθ Ντιλκ, 4ος Βαρονέτος. Ο αδερφός του, Τίμοθι Φίσερ Ουέντγουερθ Ντιλκ, γεννήθηκε το 1938 ένα χρόνο αργότερα. Οι γονείς του χώρισαν το 1949, όταν ο Τσαρλς ήταν ακόμη 12 ετών.

Προσωπική ζωή
-------------

Το οικόσημο των Βαρονέτων Ντιλκ της Οδού Sloane, Λοφίο: Μαύρο Περιστέρι, Θυρεός: Οργισμένο λιοντάρι στα δύο πόδια, Ρητό: Leo Inimicis Amicis ColumbaΤο οικόσημο των Βαρονέτων Ντιλκ της Οδού Sloane, Λοφίο: Μαύρο Περιστέρι, Θυρεός: Οργισμένο λιοντάρι στα δύο πόδια, Ρητό: Leo Inimicis Amicis Columba
Φοίτησε στο Κολλέγιο του Ουίντσεστερ στο Χάμπσαιρ της Αγγλίας. Αποφοίτησε απο το Κινγκς Κόλιτζ, του Πανεπιστημίου του Κέιμπριτζ, της Αγγλίας, με Πτυχίο Τεχνών (αγγλικά: Bachelor of Arts‎). Xειροτονήθηκε ιερέας το 1966 και ήταν ο Ανώτερος Λειτουργός μεταξύ των 1981 και 1987 στο Ορατόριο Μπρόμπτον, του Λονδίνου, στην Αγγλία.

Έκτοτε πραγματοποίησε αρκετές ομιλίες ειδικά για τους νέους ιερείς του ορατόριου σε μία προσπάθεια αποφυγής ενός "συνεχή κινδύνου πνευματικής νωθρότητας". Όπως επισήμανε ο ίδιος σε μία συνάθροιση μετά την Παραδοσιακή Λατινική Λειτουργία (Καθολική εκκλησιαστική εορτή, όπου πραγματοποιείται συνήθως απο έναν διάκονο και έναν υποδιάκονο) "Υπάρχει ένας κίνδυνος εδώ, επειδή εμείς, οι ορθόδοξοι ή παραδοσιακοί Καθολικοί, έχουμε την τάση να επικεντρωνόμαστε στο να κρίνουμε άλλους Καθολικούς όσων αφορά την Παραδοσιακή Λατινική Λειτουργία ως μία ευκαιρία προσωπικής νοσταλγίας ή αισθητικής εμπειρίας, ένα είδος Καθολικού "κλαμπ", και όχι της Βασιλείας του Θεού. Δεν αγαπάμε τόσο πολύ τον Κύριό μας. Αγαπάμε τις τελετές, την καλή μουσική ή τα αρχαία έθιμα".

Το βαρονέτο (ιδιοκτησία βαρονέτων) των Ντιλκ στην οδό Sloane 76 του ΛονδίνουΤο βαρονέτο (ιδιοκτησία βαρονέτων) των Ντιλκ στην οδό Sloane 76 του Λονδίνου.
Στις 28 Ιουνίου του 1998, μετά τον θάνατο του πατέρα του, διαδέχθηκε ως ο 6ος Βαρονέτος της οικογένειας των Ντιλκ, της Sloane Street, στο Τσέλσι του Ηνωμένου Βασιλείου και κατέχει τον τίτλο μέχρι και σήμερα. Η βιολογική του μητέρα πέθανε το 2005 σε ηλικία 92 ετών και η θετή του μητέρα, Άιρις Έβελιν Ντιλκ, πέθανε το 2011 σε ηλικία περίπου 90 ετών.

Ο ίδιος ζει στον Οίκο του Ορατoρίου του Ναού της Άσπιλης Καρδιάς της Μαρίας (*Church of Immaculate Heart of Mary*) και του Αγίου Φίλιπ Νέρι (αλλιώς *Ορατόριο Μπρόμπτον*) πλέον ως βοηθός ιερέας λόγω της ηλικίας του (γεννηθείς στις 21 Φεβρουαρίου 1937 (1937-02-21) (86 ετών)). Στις 18 Νοεμβρίου του 2013 πραγματοποιήθηκε ομιλία του Πάτερ Σερ Τσαρλς με θέμα την αναγεννησιακή και μπαρόκ αρχιτεκτονική των ναών του Ηνωμένου Βασιλείου, όπως ανακοινώθηκε απο την επίσημη σελίδα του Ορατορίου στην πλατφόρμα κοινωνικής δικτύωσης, Facebook.

Ο Σερ Τσαρλς είναι ομιλιτής της Βρετανικής Νοηματικής Γλώσσας. Πέρα απο τα καθήκοντα του ιερέα της ενορίας (γάμοι, βαπτίσεις, θεία λειτουργεία κ.α.) είναι και εφημέριος του νοσοκομείου του ναού και συμμετέχει και σε αρκετά κοινωνικά προγράμματα του ορατορίου, όπως στην ομάδα γραφής όπου διδάσκει ο ίδιος.

Κληρονομιά
----------

Ο πιθανός κληρονόμος του τίτλου του, καθώς δεν έχει απογόνους, είναι ο μικρός αδελφός του, Δρ. Τίμοθι Φίσερ Ουέντγουερθ Ντιλκ (1938 - σήμερα). Είναι ρευματολόγος στο Λονδίνο. Ο πιθανός κληρονόμος του Δρ Ντιλκ είναι ο μοναχογιός του, Φίλιξ Ουέντγουερθ Ντιλκ (1967 - σήμερα).

Εξωτερικοί σύνδεσμοι
--------------------

* Φωτογραφία του Πάτερ Σερ Τσαρλς Ντιλκ στο Ορατόριο Μπρόμπτον, 2013
* Tο Ορατόριο του Λονδίνου, επίσης γνωστό ως Ορατόριο Μπρόμπτον

Δείτε επίσης
------------

* Βαρονέτοι Ντιλκ
* Κρίστοφερ Ουέντγουερθ Ντιλκ
* Τσαρλς Ουέντγουερθ Ντιλκ
* Σερ Τσαρλς Ντιλκ, 1ος Βαρονέτος
* Σερ Τσαρλς Ντιλκ, 2ος Βαρονέτος

Παραπομπές
----------

1. ↑  «The Fathers». *web.archive.org*. 30 Μαρτίου 2013. Αρχειοθετήθηκε από το πρωτότυπο στις 30 Μαρτίου 2013. Ανακτήθηκε στις 28 Δεκεμβρίου 2019. CS1 maint: Unfit url (link)
2. ↑  «Timothy Fisher Wentworth Dilke». *geni\_family\_tree*. Ανακτήθηκε στις 28 Δεκεμβρίου 2019.
3. ↑  «Sir John Fisher Wentworth Dilke, 5th Bt». *www.thepeerage.com*. Ανακτήθηκε στις 22 Δεκεμβρίου 2019.
4. ↑  «Sir Charles John Wentworth Dilke, 6th Bt». *www.thepeerage.com*. Ανακτήθηκε στις 28 Δεκεμβρίου 2019.
5. ↑  «About the Traditional Latin Mass - Traditional Latin Mass Community of Philadelphia». *www.latinmassphila.org*. Αρχειοθετήθηκε από το πρωτότυπο στις 17 Μαρτίου 2015. Ανακτήθηκε στις 28 Δεκεμβρίου 2019.
6. ↑  «Brompton Oratory, London: Keeping Catholic tradition alive». *AD2000*. Αρχειοθετήθηκε από το πρωτότυπο στις 24 Φεβρουαρίου 2017. Ανακτήθηκε στις 28 Δεκεμβρίου 2019.
7. ↑  «Official Roll of the Baronetage » The Standing Council of the Baronetage -». *web.archive.org*. 6 Μαρτίου 2015. Αρχειοθετήθηκε από το πρωτότυπο στις 6 Μαρτίου 2015. Ανακτήθηκε στις 28 Δεκεμβρίου 2019. CS1 maint: Unfit url (link)
8. ↑  «Sheila Seeds». *www.thepeerage.com*. Ανακτήθηκε στις 28 Δεκεμβρίου 2019.
9. ↑  «DILKE, Lady (Iris Evelyn (Sally) nee CLARK, 1920-2011)». *groups.google.com*. Ανακτήθηκε στις 28 Δεκεμβρίου 2019.
10. ↑  «Contact Us | Roman Catholic Church of the Immaculate Heart of Mary» (στα Αγγλικά). Ανακτήθηκε στις 28 Δεκεμβρίου 2019.
11. ↑  «Illustrations for Fr Charles Dilke's talk on Church Architecture | Facebook». *www.facebook.com*. Ανακτήθηκε στις 28 Δεκεμβρίου 2019.
12. ↑  «Brompton Oratory». *www.rbkc.gov.uk*. Ανακτήθηκε στις 28 Δεκεμβρίου 2019.
13. ↑  «WestminsterDirectory». *www.seattleclouds.com*. Αρχειοθετήθηκε από το πρωτότυπο στις 28 Δεκεμβρίου 2019. Ανακτήθηκε στις 28 Δεκεμβρίου 2019.
14. ↑  «Sunday 27th August». *The London Oratory* (στα Αγγλικά). Αρχειοθετήθηκε από το πρωτότυπο στις 28 Δεκεμβρίου 2019. Ανακτήθηκε στις 28 Δεκεμβρίου 2019.
15. ↑  «Dr. Timothy Fisher Wentworth Dilke». *www.thepeerage.com*. Ανακτήθηκε στις 28 Δεκεμβρίου 2019.